paragraph_text: Seriju je prvi put emitirala američka televizijska mreža Public Broadcasting Service 1980. godine i bila je najšire gledana serija u povijesti američke javne televizije sve do serije Građanski rat iz 1990. godine. Serija je i 2009. u svijetu još uvijek bila najšire gledana serija PBS-a.<ref> Osvojila je nagrade Emmy i Peabody, te je od tad bila emitirana unutar više od 60 zemalja i gledalo ju je više od 500 milijuna ljudi.<ref> Kao dopunu seriji, Sagan je objavio istoimenu knjigu, s 13 odgovarajućih poglavlja.